בס"ד

המרכז האקדמי לב (להלן – "המזמין") מזמין בזאת הגשת הצעות לאספקת שירותי אבטחה בקמפוס לב- המרכז האקדמי לב 05/2019 עבור המרכז האקדמי לב ("המרכז") והכל כמפורט במסמכי המכרז ונספחיו.

תנאים מוקדמים להשתתפות במכרז

1. **תנאי סף**
2. **תנאי סף**

רשאי להגיש הצעה מציע שימלא בעצמו אחר כל תנאי הסף שלהלן באופן מצטבר:

* 1. המציע הינו תאגיד או שותפות, לפי חוק.

להוכחת האמור בסעיף זה יצרף המציע להצעתו תעודת התאגדות. בנוסף יצרף המציע אישור רו"ח / עו"ד בדבר מורשי החתימה מטעמו בנוסח המצ"ב כנספח ב' למסמך א' להזמנה זו.

* 1. נדרש כי המציע לא יהיה במעמד של חברה מפרת חוק או שהוא בהתראה לפני רישום כחברה מפרת חוק.

להוכחת האמור בסעיף זה המציע יצרף נסח חברה/שותפות עדכני (שהונפק במהלך שנת 2019) מטעם רשם החברות.

* 1. המציע הינו עוסק מורשה או המציע רשום באיחוד עוסקים לצורך דיווח לרשויות מע"מ מכוח סעיף 56 לחוק מס ערך מוסף התשל"ו- 1975, ותקנה 10(ב) לתקנות מס ערך מוסף (רישום).

להוכחת האמור בסעיף זה המציע יצרף אישור בר תוקף מטעם מע"מ בדבר היות המציע עוסק מורשה או היות המציע רשום באיחוד עוסקים לצורך דיווח לרשויות מע"מ מכוח סעיף 56 לחוק מס ערך מוסף התשל"ו- 1975, ותקנה 10(ב) לתקנות מס ערך מוסף (רישום).

* 1. המציע מקיים הוראות חוק עסקאות גופים ציבוריים (אכיפת ניהול חשבונות, תשלום חובות מס, שכר מינימום והעסקת עובדים זרים כדין), התשל"ו - 1976.

להוכחת האמור בסעיף זה יצרף המציע להצעתו אישורים תקפים לפי חוק עסקאות גופים ציבוריים- אישור ניכוי מס ואישור על ניהול פנקס חשבונות, וכן תצהיר בנוסח המצ"ב כנספח ג' להזמנה זו חתום ומאושר כדין.

* 1. המציע בעל רישיון בתוקף של משרד המשפטים לקיום תאגיד לשירותי שמירה לפי סעיף 3,9,13 ו 18(א)(ב) לחוק חוקרים פרטיים ושירותי שמירה, התשל"ב – 1972.

להוכחת האמור בסעיף זה יצרף המציע להצעתו צילום הרישיון בר תוקף בו מופיע בבירור מספר הרישיון, כשהוא מאושר ע"י עו"ד כנאמן למקור.

* 1. המציע בעל רישיון בתוקף לפעול כקבלן שירות בענף שמירה ואבטחה מאת מינהל הסדרה ואכיפה במשרד הכלכלה לפי חוק העסקת עובדים על ידי קבלני כוח אדם, התשנ"ו-1996.

להוכחת האמור בסעיף זה המציע יצרף להצעתו העתק נאמן למקור מאושר על ידי עורך דין של רישיון כאמור.

* 1. המציע בעל רישיון מיוחד בתוקף, מאושר על ידי המשרד לבטחון הפנים, לאחזקת כלי יריה לשירותי שמירה המאפשר למציע החזקת נשק באתרי שמירה בירושלים.

להוכחת האמור בסעיף זה המציע יצרף להצעתו העתק של הרשיון כאמור.

* 1. המציע מקיים את הנחיות הרשות המוסמכת – בעניין מדיניות הפקדת כלי ירייה במקום העיסוק.

להוכחת האמור בסעיף זה המציע יצהיר על כך כדין על גבי התצהיר המצורף **כנספח ד'** להזמנה למכרז, וכן יצהיר על גבי **נספח ד'** כי יש לו מחסן נשק מאושר כחוק ע"י משטרת ישראל ומשרד הפנים על גבי למציע. מובהר בזאת כי מחסן הנשק יהיה ממוקם בהתאם לגזרות המאושרות במדינת ישראל. המציע יצרף להצעתו העתק אישורים תקפים התומכים בהצהרות הנ"ל.

להוכחת האמור בסעיף זה המציע יצרף להצעתו העתק נאמן למקור של הרשיון כאמור מאושר על ידי עורך דין.

מובהר בזאת כי מחסן הנשק יהיה ממוקם בהתאם לגזרות המאושרות במדינת ישראל, והמציע יתבקש להצהיר על כך על גבי התצהיר המצ"ב כנספח ד' למסמכי המכרז.

* 1. המציע מפעיל מוקד קשר מבצעי סטטי בארץ וכן למציע רכב סיור ממונע בירושלים (כך שניתן יהיה לשלוח תגבור למזמינה בעת הצורך ו/או לפי דרישת המזמינה), הפועל ומאויש 24 שעות ביממה, 365 יום בשנה.

להוכחת האמור בסעיף זה על המציע להצהיר על כך על גבי נספח ד' למסמך א' להזמנה זו.

* 1. על המציע להיות בעל ניסיון במתן שירותי אבטחה כמפורט להלן (במצטבר) - המציע סיפק במהלך השנים 2016 עד 2018 שירותי שמירה ואבטחה 24/7 (דהיינו במשך כל שעות היממה וכל ימות השנה) לשלושה לקוחות לפחות למשך שלוש שנים רצופות לפחות לכל אחד מהלקוחות, בהיקף של 10 מאבטחים לפחות לכל אחד מהלקוחות. מתוך לקוחות אלו שניים לפחות הינם מירושלים או ברדיוס של עד 20 ק"מ מירושלים.

להוכחת האמור בסעיף זה המציע יציג רשימה של לקוחותיו, אשר הוא עומד לגביהם בתנאי סף זה ויצהיר על כך כדין על גבי התצהיר המצורף כנספח ד' להזמנה למכרז.

יצויין כי הדרישה של כמות המאבטחים כאמור לעיל עולה על הקריטריונים הקבועים בחוק חובת המכרזים, תשנ"ב – 1992, אך הכמות הנ"ל נקבע בשל הצורך בזמינות של כוח אדם בשירותים אלו.

* 1. המציע מפעיל משרד בירושלים ומעסיק לפחות 100 מאבטחים פעילים בירושלים או ברדיוס של עד 20 ק"מ מירושלים, מתוכם לפחות 30 הינם מאבטחים בעלי רישיון לנשיאת נשק **וגם** בעלי רובאי 02 **וגם** בוגרי קורס מוס"ח **וגם** דוברי השפה העברית.

להוכחת האמור בסעיף זה המציע יצהיר על כך כדין על גבי התצהיר המצורף כנספח ד' להזמנה למכרז.

יצויין כי הדרישה של כמות המאבטחים כאמור לעיל עולה על הקריטריונים הקבועים בחוק חובת המכרזים, תשנ"ב – 1992, אך הכמות הנ"ל נקבע בשל הצורך בזמינות של כוח אדם בשירותים אלו.

* 1. המציע שילם בקביעות בשנה האחרונה לכל עובדיו כמתחייב מחוקי העבודה, צווי ההרחבה וההסכמים הקיבוציים וההסכמים האישיים הרלוונטים לענף השמירה לרבות בהתאם לחוק להגברה האכיפה של דיני העבודה, התשע"ב – 2011 ובכל מקרה לא פחות משכר מינימום כחוק והפרשות סוציאליות כדין.

להוכחת האמור בסעיף זה על המציע לצרף להצעתו הצהרה בהתאם לנוסח המצורף **כנספח ה'** להזמנה למכרז.

* 1. המציע מתחייב לשלם לעובדיו תשלומים וזכויות סוציאליות כנדרש עפ"י דין.

להוכחת האמור בסעיף זה על המציע לצרף להצעתו התחייבות בהתאם לנוסח המצורף **כנספח ו'** להזמנה למכרז.

* 1. רו"ח מטעם המציע יאשר את הצהרת המציע על גבי נספח ד' להזמנה המכרז.

המציע יצרף להצעתו אישור רו"ח על תשלומים לעובדים, בהתאם לנוסח המצורף **כנספח ז'** להזמנה למכרז.

* 1. על המציע לצרף להצעתו ערבות בנקאית אוטונומית ובלתי מותנית בהתאם לנוסח המצ"ב **כנספח ט'** להזמנה למכרז.
  2. המציע לקח חלק בסיור מציעים (חובה) בקמפוס המזמינה כמפורט בסעיפים 3.1-3.2 לעיל.
  3. המציע יאשר את תוכן פרוטוקול סיור המציעים ופרוטוקול ההבהרות.

להוכחת האמור בסעיף זה המציע יצרף להצעתו את אישורו על פרוטוקול סיור המציעים ופרוטוקול ההבהרות, ככל שיופצו בידי המזמינה, כשהם חתומים על ידי מורשי החתימה אצלו.

**טבלת מועדי המכרז**

|  |  |
| --- | --- |
| **פרסום המכרז** | **יום ראשון י"ב חשוון 10.11.2019** |
| **סיור מציעים – חובה להשתתף בסיור** | **יום ראשון י"ט חשוון 17.11.2019 בשעה 13:00. נקודת מפגש: עמדת השומר לקמפוס המזמינה ברח' הועד הלאומי 21, ירושלים.** |
| **מועד אחרון להפניית שאלות הבהרה** | **יום ראשון כ"ו חשוון 24.11.2019 עד השעה 12:00** |
| **מועד אחרון להגשת הצעות למכרז** | **יום שני י"א כסלו 09.12.2019 עד השעה 12:00.** |

במקרה של סתירה בין התאריכים המופיעים בסעיף זה לבין תאריכים אחרים המופיעים במסמכי המכרז קובעים התאריכים המופיעים בסעיף זה.

* 1. המזמין שומר לעצמו את הזכות לדחות את המועדים שלעיל לפי שיקול דעתו, ובכלל זה לדחות את המועד האחרון להגשת ההצעות, כל עוד לא חלף מועד זה. במידה ותתקבל החלטה כזו, היא תופץ בכתב לכל המשתתפים במכרז.